เผยยอดแรงงานกัมพูชา ลาวและเมียนมา เข้า-ออก ช่วงสงกรานต์กว่าครึ่งล้าน
กระทรวงแรงงานเผยแรงงานชาวกัมพูชา ลาว เมียนมาช่วงเทศกาลสงกรานต์ 5 - 30เม.ย.ที่ผ่านมาเดินทางเข้า-ออกทั้งสิ้น532677คน เป็นสัญชาติเมียนมามากที่สุด พร้อมเน้นย้ำแรงงานต่างด้าวกลับช่วง1-31พ.ค.2562ต้องเสียค่าธรรมเนียม2000บาท และหลัง31พ.ค.นี้ หากนายจ้างจะจ้างแรงงานข้ามชาติทำงานในประเทศไทย ต้องนำเข้ามาทำงานตามระบบMOUเท่านั้น2 พ.ค.2562 เพชรรัตน์ สินอวย อธิบดีกรมการจัดหางานเปิดเผยว่า พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ขอบคุณสำนักงานตำรวจแห่งชาติ สำนักงานตรวจคนเข้าเมือง กระทรวงการต่างประเทศ กระทรวงมหาดไทย หน่วยงานที่เกี่ยวข้องและสื่อมวลชนที่ช่วยกันดูแล อำนวยความสะดวกรวมทั้งประชาสัมพันธ์สร้างการรับรู้ และทำความเข้าใจในระเบียบและขั้นตอนการเดินทางเข้า-ออกของแรงงานต่างด้าว สัญชาติกัมพูชา ลาว เมียนมาช่วงเทศกาลสงกรานต์ ตามที่คณะรัฐมนตรีมีมติผ่อนผันให้แรงงานต่างด้าว3สัญชาติ ที่ถือหนังสือเดินทาง เอกสารแทนหนังสือเดินทาง หรือเอกสารรับรองบุคคลที่ได้รับการตรวจลงตราประเภทคนอยู่ชั่วคราว (Non-Immigrant L-A)และทำงานในประเทศไทยในตำแหน่งกรรมกร คนรับใช้ในบ้าน ผู้ประสานงานด้านภาษา และช่างเครื่องยนต์ในเรือประมงทะเล รวมถึงผู้ติดตามซึ่งอายุไม่เกิน18ปี ที่ได้รับการตรวจลงตราวีซ่าประเภทผู้ติดตาม เดินทางเข้า-ออกประเทศเพื่อกลับบ้านไปร่วมประเพณีสงกรานต์ระหว่างวันที่5-30เมษายน2562โดยยกเว้นค่าธรรมเนียมRe-Entryจำนวน1000บาท ซึ่งตั้งแต่วันที่5 - 30เมษายน2562มีแรงงานกัมพูชา ลาว เมียนมา เดินทางเข้า-ออกราชอาณาจักรไทย จำนวนทั้งสิ้น532677คน โดยเดินทางออกจำนวน241521คน และเดินทางเข้าจำนวน291156คน เป็นสัญชาติเมียนมามากที่สุด จำนวน330604คน รองลงมาเป็นสัญชาติกัมพูชา จำนวน106883คน และสัญชาติลาว จำนวน95190คน โดยผู้ที่เดินทางเข้ามาจะมีทั้งกลุ่มแรงงานกลับบ้านช่วงสงกรานต์ กลุ่มที่มาท่องเที่ยวในประเทศไทย และกลุ่มนำเข้าตามระบบMOUซึ่งเฉลี่ยประมาณ33000คนต่อเดือน โดยในปี2561ที่ผ่านมามีแรงงานต่างด้าวเข้า-ออก จำนวน240251คน ซึ่งพบว่าในปี2562มีแรงงานต่างด้าวเข้า-ออกเพิ่มขึ้นจากปี2561จำนวน292426คน คิดเป็น121.72 %ขณะที่ด่านตรวจคนเข้าเมืองที่มีสถิติเข้า-ออก สูงสุด10ลำดับแรกคือ1.ตม.จว.ตาก2.ตม.จว.สระแก้ว3.ตม.จว.อุบลราชธานี4.ตม.จว.มุกดาหาร5.ตม.จว.จันทบุรี6.ตม.จว.ระนอง7.ตม.จว.กาญจนบุรี8.ตม.จว.ประจวบคีรีขันธ์9.ตม.จว.เชียงราย และ10.ตม.จว.นครพนมเพชรรัตน์กล่าวย้ำเตือนว่า ขณะนี้พ้นกำหนดระยะเวลายกเว้นค่าธรรมเนียมRe-Entryจำนวน1000บาท แล้ว ดังนั้น หากแรงงานต่างด้าวกลับช่วง1-31พฤษภาคม2562ต้องเสียค่าธรรมเนียม2000บาท และต้องขอรับวีซ่าใหม่ โดยอยู่ได้เท่าสิทธิเดิมที่ได้รับอนุญาต แต่หากหลังจากวันที่31พฤษภาคม2562จะเข้ามาทำงานอีกไม่ได้ หากนายจ้างประสงค์จะจ้างคนต่างด้าวคนเดิมทำงานในประเทศไทยต่อไป จะต้องนำแรงงานคนเดิมกลับเข้ามาทำงานตามระบบMOUเท่านั้น โดยในปีงบประมาณ2562 (ต.ค.61 –เม.ย.62)มีการนำเข้าแรงงานต่างด้าวตามMOUเพื่อเข้ามาทำงานในประเทศไทย จำนวน230400คน ติดต่อสอบถามรายละเอียดเพิ่มเติมได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่1-10หรือโทร.สายด่วนกระทรวงแรงงาน1506กด2กรมการจัดหางาน
กระทรวงแรงงานเผยแรงงานชาวกัมพูชา ลาว เมียนมาช่วงเทศกาลสงกรานต์ 5 - 30 เม.ย.ที่ผ่านมาเดินทางเข้า-ออกทั้งสิ้น 532677คน เป็นสัญชาติเมียนมามากที่สุด พร้อมเน้นย้ำแรงงานต่างด้าวกลับช่วง 1-31 พ.ค.2562
แรงงานข้ามชาติ,ระบบ MOU,กระทรวงแรงงาน,สงกรานต์ 